תמונה: פינוי אסבסט, תמונה להמחשה, צילום: תמר בר-און, המשרד להגנת הסביבה.
המשרד להגנת הסביבה מעדכן כי בהחלטות ועדת המשמעת לעוסקים באסבסט, הפועלת מתוקף החוק למניעת מפגעי אסבסט ואבק מזיק התשע"א-2011, הותלו רשיונות של מעבדת דיגום מוסמכת, של דוגם מוסמך ושל ארבעה עוסקים מורשים לאסבסט, אשר פעלו בחוסר מקצועיות וברשלנות וסיכנו בעבודתם את הציבור.
המשרד להגנת הסביבה נותן רישיונות לעוסקים באסבסט לפי חוק, בכפוף לעמידה בחובות ובתנאים המפורטים ברישיונות ובחוק. בפעולות פיקוח בשטח שביצעו מפקחי המשרד ויחידות סביבתיות בתקופה האחרונה התגלו הפרות חמורות של החוק ותנאי הרישיון, שבגינן הוזמנו העוסקים לשימוע בפני הוועדה.
הוועדה שמעה את טיעוני העוסקים וקבעה כי פעלו בניגוד לתנאי רשיונם, בחוסר מקצועיות וברשלנות במסגרת עבודתם כעוסקים באסבסט.
1. רישיונה של מעבדת הדיגום "המבדקה הכימית" הותלה לחודשיים ורישיונו של הדוגם אלכסיי דובין הותלה לחצי שנה – בשל ליקוי חמור הן מצד הדוגם והן מצד המעבדה בהצגת נתונים עובדתיים לגבי דיגום שבוצע ובליקוי חמור בבקרה על ביצוע הדגימות והעברת נתונים שאינם מהימנים.
2. רישיונו של דרור אהרון המועסק על-ידי הקבלן כדורי יוסי מבנים טרומיים הותלה לתקופה של 6 חודשים – בשל השלכת לוחות אסבסט מן הגג והרחפת אבק לסביבה בניגוד לחוק ולתנאי ההיתר.
3. רישיונה של תמר עדקי, המועסקת על-ידי הקבלן יהושע יששכר, הותלה למשך חודש – בשל תלישה, שבירה וגרירת לוחות אסבסט בניגוד לחוק ולתנאי ההיתר.
4. רישיונם של עוז ומאיר אזולאי מחברת מ.א.ע ביצוע ופרויקטים הותלה לתקופה של 5 חודשים – בשל השלכת לוחות אסבסט, ללא הרטבה ובניגוד לחוק ולתנאי ההיתר.
5. רישיונו של יגאל אהרון מחברת אהרון יגאל הנדסת בניין בע"מ הותלה לתקופה של 5 חודשים – בשל ביצוע עבודה לא מקצועית ושבירת לוחות אסבסט בעת פירוקם ואי נקיטת אמצעים למניעת אכלוס המבנה וחשיפת הציבור לשברי אסבסט.
http://www.sviva.gov.il/SUBJECTSENV/ASBESTOS/AsbestosRemoving/Pages/AsbestosLicensedConstructors.aspx). המשרד קורא לציבור לרכוש שירותים רק מעוסק באסבסט אשר בידיו רישיון בתוקף מהמשרד להגנת הסביבה ושמו מופיע ברשימה.
בעקבות פעילות המשרד בשנים האחרונות, נרשמה עליה במאות אחוזים בפינוי מוסדר של אסבסט, בפעילות אכיפה, ובמודעות הציבור לנושא. המשרד מזכיר לציבור, כי כדי לצמצם את הסכנות הבריאותיות והסביבתיות הכרוכות בביצוע עבודת אסבסט, כל עבודה או טיפול במפגע אסבסט יתבצעו על-ידי בעל מקצוע, בעל רישיון בתוקף, המתמחה בסוג העבודה אותה יש לבצע.
במקרים החשודים כעבודה בניגוד להוראות החוק יש לפנות למוקד המשרד להגנת הסביבה במספר *6911 – תיעוד באמצעות צילום יסייע למשרד לפעול בהליכי אכיפה במידת הצורך.
קודם רשומה קודמת: שני מכרזים סולאריים חדשים של רשות החשמל יוצאים לדרך!